42 LA CHASSE ROYALE. 



trompe, pour leur y faire prendre créance : 

 Aussi ne faut il qu'il sonne jamais à faute, c'est 

 à dire que la beste ne soit passée, ou que ce ne 

 soit pour leur faire auoir curée , car cela leur 

 feroit perdre toute créance. Apres que le chien 

 a demeuré quatre mois chez le Gentil-homme, 

 qu'il a aprins à chasser et auoir créance à 

 l'homme, il faut l'en tirer et le mettre au chenil, 

 le ne veux obmettre à dire, que tandis qu'il est 

 chez le Gentil-homme il faut qu'il soit nourry de 

 pain sec, et Lien traité de la main : Car le bon 

 traittemeut qu'on luy fait de la main luy profite 

 autant que toute autre nourriture. Et aussi que 

 l'estable où le tient le Gentil-homme soit renou- 

 uelée souuentde paille fresche, et qu elle ne soit 

 trop chaude. Je ne dy point chenil, à cause quil 

 n'appartient à nul de nommer chenil le lieu où 

 il met ses Chiens qu'à celuy qui a meutte de 

 Chiens Royale, qui peuuent prendre le Cerf en 

 tout temps sans autre ayde que de leurs Chiens : 

 ie descriray cy après comme doit estre fait le 

 chenil, et en quel lieu il doit estre situé. 



